title: 2013/121/EU: A Bizottság határozata ( 2013. március 7. ) az általános termékbiztonságról szóló 2001/95/EK európai parlamenti és tanácsi irányelv értelmében az egyes gyermekszékekre vonatkozó európai szabványok által követendő biztonsági előírásokról  EGT-vonatkozású szöveg

text:
               8.3.2013

               HU

               Az Európai Unió Hivatalos Lapja

               L 65/23

         A BIZOTTSÁG HATÁROZATA
   (2013. március 7.)
   az általános termékbiztonságról szóló 2001/95/EK európai parlamenti és tanácsi irányelv értelmében az egyes gyermekszékekre vonatkozó európai szabványok által követendő biztonsági előírásokról
   (EGT-vonatkozású szöveg)
   (2013/121/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és a tanácsi irányelvre (1) és különösen annak 4. cikke (1) bekezdésének a) pontjára,
   mivel:

               (1)

               A 2001/95/EK irányelv értelmében megfogalmazott és az Európai Unió Hivatalos Lapjában említett európai szabványokat átültető nemzeti szabványoknak megfelelő termékeket biztonságosaknak lehet tekinteni.

               (2)

               Európai szabványokat kell alkotni azon követelmények alapján, amelyek célja, hogy a követelményeknek megfelelő termékek kielégítsék a 2001/95/EK irányelv 3. cikkében meghatározott általános biztonsági előírásokat.

               (3)

               A gyermekmagasszékekre vonatkozó EN 14988-1:2006 (1. rész: Biztonsági követelmények) és az EN 14988-2:2006 (2. rész: Vizsgálati módszerek) európai szabványokat felül kell vizsgálni. Különösen a kizuhanás és a beakadás veszélye vonatkozásában van szükség szigorúbb biztonsági előírások bevezetésére.

               (4)

               Az asztali etetőszékekre vonatkozó EN 1272:1998 (Biztonsági követelmények és vizsgálati módszerek) európai szabványra nem hivatkozik az Európai Unió Hivatalos Lapja. Következésképpen az ezt az európai szabványt átültető nemzeti szabványok esetében nem feltételezhető a biztonságosság.

               (5)

               A gyermekszékek és a székre szerelhető gyermekszékek tekintetében nem létezik európai szabvány.

               (6)

               Ezért olyan követelményeket kell meghatározni, amelyek célja, hogy ezek a gyermekszékek kielégítsék a 2001/95/EK irányelv 3. cikkében meghatározott általános biztonsági előírásokat.

               (7)

               Az e határozatban előírt intézkedések összhangban vannak az általános termékbiztonsági bizottság véleményével,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában:
   a)   „székre szerelhető gyermekszék”: olyan termék, amelyet felnőtt használatra szánt székre lehet szerelni annak érdekében, hogy egy 3 évnél fiatalabb, segítség nélkül ülni tudó gyermek ülő helyzetét megemelje;
   b)   „gyermekszék”: olyan, padlóra helyezhető szék, amelybe egy gyermek ültethető, és amelynek mérete megfelel a gyermek életkorának;
   c)   „gyermekmagasszék”: olyan szabadon álló szék, amely a 6 hónap és 3 év közötti gyermeket körülbelül az ebédlőasztal magasságába emeli, és amelynek célja, hogy a segítség nélkül ülni tudó gyermek etetését az ülő helyzetben történő megfelelő rögzítést követően lehetővé tegye;
   d)   „asztali etetőszék”: olyan szék, amely segítség nélkül ülni tudó gyermekek általi használatra szolgál, és amelyet asztalra vagy más vízszintes felületre kell felszerelni.
   2. cikk
   Biztonsági előírások
   A 2001/95/EK irányelv 4. cikkének (1) bekezdésében foglalt, az 1. cikkben említett termékekre vonatkozó európai szabványok által követendő különleges biztonsági előírásokat e határozat melléklete tartalmazza.
   3. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2013. március 7-én.

            a Bizottság részéről

            az elnök

         José Manuel BARROSO

      (1)  HL L 11., 2002.1.15., 4. o.

      MELLÉKLET

         ÁLTALÁNOS BIZTONSÁGI KÖVETELMÉNYEK

      A termékek nem veszélyeztethetik a gyermekek vagy a gondozók biztonságát vagy egészségét, ha a termékeket a gyermekek viselkedését szem előtt tartva rendeltetésszerűen vagy előre látható módon használják.
      Ha egy bizonyos típusú széket át lehet alakítani egy másik típusú székké (például egy magasszéket gyermekszékké), annak az egyes széktípusra vonatkozó biztonsági előírásoknak külön-külön is meg kell felelnie.
      A terméken vagy csomagolásán feltüntetett feliratoknak és a termékhez mellékelt használati útmutatónak fel kell hívniuk a felhasználók figyelmét a termék használata során esetlegesen felmerülő veszélyekre, a sérülések kockázatára és ezek elkerülésének módjára. A termékeket azonban a lehető legbiztonságosabbra kell tervezni, ezért a feliratok és figyelmeztetések nem helyettesíthetik a tervezés által garantált biztonságot.

         Kémiai előírások

      Az 1. cikkben említett összes terméknek meg kell felelnie az európai uniós jogszabályoknak.

         Tűzveszélyes tulajdonságok

      Meg kell előzni, hogy az 1. cikkben említett termékek könnyen lángra kapó tárgyakként veszélyforrást jelentsenek a gyermek környezetében. Ezeket a termékeket olyan anyagokból kell előállítani, amelyek nem lobbannak lángra, ha lánggal vagy szikrával kerülnek közvetlen kapcsolatba. Ezért az EN 71-2 szabvány legfrissebb változatát kell figyelembe venni.
      A gyulladásgátló kémiai anyagok használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti sem a használók és a gyermek gondozóinak egészségét, sem a környezetet.

         Csomagolás

      A csomagoláshoz felhasznált, hajlékony műanyagokból készült zsákok, amelyek a gyermek fejének kerületénél nagyobb nyílással rendelkeznek, nem okozhatnak a gyermek részére fulladásveszélyt. Az ilyen jellegű csomagolás vagy öntapadó csomagolás (pl. háztartási fóliához hasonló csomagolás) lezárására szolgáló húzózsinórok vagy kötelek használata tilos.
      A termékek csomagolása nem okozhat a száj és az orr elzáródásából eredő fulladásveszélyt. Ezért, ha a műanyag csomagolás nedvességet át nem eresztő anyagból készül, a csomagolást perforálni kell.
      A zsákokat az alábbi egyértelmű figyelmeztetéssel vagy ezzel egyenértékű felirattal kell ellátni: „FIGYELEM! A csomagolás a fulladás megelőzése érdekében gyermekektől távol tartandó.” A csomagoláson ezenkívül nagyméretű, egyértelmű szimbólumot vagy ábrát kell elhelyezni, amely figyelmeztet a lehetséges veszélyre.

         A gyártó és az importőr meghatározása

      A gyártók (1) feltüntetik a terméken, vagy ha ez nem lehetséges, a termék csomagolásán vagy a termék kísérő dokumentációján a nevüket, bejegyzett kereskedelmi nevüket vagy bejegyzett védjegyüket és azt a címüket, amelyen kapcsolatba lehet lépni velük. A megadott címnek a gyártó egyetlen kapcsolattartási címét kell jeleznie (2).
      Az importőrök (3) feltüntetik a terméken, vagy ha ez nem lehetséges, a termék csomagolásán vagy a termék kísérő dokumentációján a nevüket, bejegyzett kereskedelmi nevüket vagy bejegyzett védjegyüket és azt a címüket, amelyen kapcsolatba lehet lépni velük (4).

         KÜLÖNLEGES BIZTONSÁGI ELŐÍRÁSOK

      1.   SZÉKRE SZERELHETŐ GYERMEKSZÉKEK
      1.1.   Hatály

      Az alábbi biztonsági előírások a maximum 3 éves és maximum 15 kg testsúlyú gyermekeknek szánt, székre szerelhető gyermekszékekre vonatkoznak. Az előírások nem vonatkoznak a párnákra, vánkosokra vagy bármely olyan termékre, amely célja, hogy a gyermeket a székben rögzítse, és amely nem emeli meg a gyermeket ülő helyzetben.
      1.2.   Biztonsági előírások

         A hézagokba és nyílásokba való beszorulás veszélye

      A székre szerelhető gyermekszékeket úgy kell megtervezni és gyártani, hogy a gyermek semelyik testrésze ne szorulhasson be a termékbe.

         A székre szerelhető gyermekszék magasságának beállításával kapcsolatos veszélyek

      Azon székre szerelhető gyermekszékek esetében, amelyek ülőfelületének magassága állítható, a szék adott pozícióban való rögzítése érdekében reteszelő mechanizmus(oka)t kell kialakítani. A reteszelő mechanizmus(ok) nem szándékos kioldását meg kell előzni.

         A mozgó részekből adódó veszélyek

      A székre szerelhető gyermekszék normál használata során a gyermekszék semelyik részének mozgatása, a gyermek székben történő súlypontáthelyezése, vagy a széket érő semmilyen külső (egy másik gyermek által, vagy a gondozó által véletlenül, illetve valamely gépi mechanizmus által kifejtett) erő hatására semmilyen összezáródó vagy nyíró rész nem válhat hozzáférhetővé.
      A székre szerelhető összecsukható gyermekszékek esetében az összecsukó szerkezetet úgy kell megtervezni, hogy azt gyermek ne tudja működtetni, és hogy a gondozó ne tudja azt véletlenül működésbe hozni. A székre szerelhető gyermekszéket úgy kell kialakítani, hogy azt a reteszelő mechanizmus működtetése nélkül rendes használat céljából ne lehessen felhelyezni.

         A kizuhanás veszélye

      A székre szerelhető gyermekszéknek használat közben biztosítania kell, hogy a gyermek benne maradjon, és hogy a szék ne boruljon fel, amikor a gyermek bármilyen irányba elhajol. A gyermek felállásából és kieséséből vagy kicsúszásából származó veszélyek elkerülésének érdekében a székre szerelhető gyermekszéket olyan módon kell megtervezni, hogy gyermekbiztonsági rendszere meggátolja a gyermeket abban, hogy felálljon, és kizuhanjon vagy kicsússzon a székből.
      A székre szerelhető gyermekszéket olyan, a gyermek méretéhez igazítható gyermekbiztonsági rendszerrel kell ellátni, amely legalább egy csípő- és egy ágyékhevederrel rendelkezik. A gyermekbiztonsági rendszert úgy kell kialakítani, hogy az ágyékheveder bekapcsolása nélkül ne lehessen használni.
      A székre szerelhető gyermekszék ésszerű és előre látható használata során bekövetkező statikus és dinamikus mechanikai igénybevétel esetén a gyermekbiztonsági rendszer, a hevederek, a rögzítési pontok és a rögzítési rendszer nem szenvedhetnek olyan maradandó károsodást, amely hátrányosan befolyásolja biztonságosságukat és rendes működésüket.
      A székre szerelhető gyermekszék háttámlájának a szék felszerelt állapotában megfelelő magasságúnak kell lennie. Ezenkívül a széket olyan oldalsó kartámaszokkal is el kell látni, amelyek elég magasak ahhoz, hogy a gyermeket a székben tartsák, amikor valamilyen irányba elhajol.

         A beakadás veszélye

      A székre szerelhető gyermekszék belsejéből elérhető kötelek, szalagok és hasonló részek – a gyermekbiztonsági rendszer és a székhez való rögzítésre szolgáló rendszerének kivételével – nem lehetnek olyan hosszúak, hogy hurkot formázva a gyermek nyaka köré tekeredhessenek.
      Monofil szálakat tilos kötélként, szalagként vagy hasonló részként, például pántként vagy varrócérnaként használni.

         Fulladásveszély (légcsőelzáródás veszélye)

      A fulladás veszélyének megelőzése érdekében a székre szerelhető gyermekszékeken nem lehetnek olyan apró alkatrészek – függetlenül attól, hogy szerszám használatával vagy anélkül lehet eltávolítani őket –, amelyek egy gyermek által kifejthető erővel is eltávolíthatóak, és amelyek beférnek egy gyermek szájába.
      A gyermek által kifejthető erő hatására nem válhatnak hozzáférhetővé fulladást okozó töltőanyagok. Nem okozhatnak továbbá fulladásveszélyt az alkotóelemeik méretük miatt vagy azzal, hogy ezek az alkotóelemek egy gyermek által kifejthető erő hatására elég apróvá vagy hozzáférhetővé válnak.

         A szervezetbe jutás veszélye

      A szervezetbe jutás veszélyének elkerülése érdekében a székre szerelhető gyermekszékek nem tartalmazhatnak olyan különálló vagy kis részeket, amelyek egy gyermek által kifejthető erő hatására leválhatnak, és a gyermek nyelőcsövébe juthatnak. Mérgező anyagokat vagy mérgező felületi anyagokat semmiképpen sem szabad használni.

         Fulladásveszély

      A székre szerelhető gyermekszékeken nem lehet a gyermek által megfogható és egy gyermek által kifejthető erővel eltávolítható műanyag matrica. A székek nem rendelkezhetnek olyan, nedvességet át nem eresztő fóliabevonattal, amely a gyermek száját és orrát egyaránt befedheti, és ezáltal fulladásveszélyt okozhat.

         Veszélyes élek, sarkok és kiálló részek

      A székre szerelhető gyermekszék összes hozzáférhető élét, sarkát és kiálló részét le kell kerekíteni, továbbá a sorjákat vagy éles széleket le kell köszörülni.

         Felületek

      Minden felületnek – a székre szerelhető gyermekszék funkciójával összhangban – elég simának kell lennie ahhoz, hogy megelőzhetőek legyenek a horzsolások, vágások, karcolások, kidörzsölődések, égések és más sérülések, amelyek a székre szerelhető gyermekszék használata során véletlenül vagy a gyermek magatartása miatt következhetnek be.

         Szerkezeti integritás

      Nem fordulhat elő a székre szerelhető gyermekszék összecsuklása, és nem lehet olyan károsodása vagy tartós deformációja, amely hátrányosan befolyásolhatja biztonságosságát és rendes működését. A székre szerelhető gyermekszék magasságának beállítására szolgáló szerkezet(ek) nem teheti(k) lehetővé, hogy a székre szerelhető gyermekszék ésszerű és előre látható használata során fellépő mechanikus igénybevétel hatására a kiválasztott magassági helyzet megváltozzon.

         A székhez való rögzítésre szolgáló rendszer

      A székhez való rögzítésre szolgáló rendszert úgy kell megtervezni, hogy a székre szerelhető gyermekszéket a szék háttámlájához és ülőfelületéhez egyaránt rögzítse.
      A székhez való rögzítésre szolgáló rendszer, a hevederek, a rögzítési pontok és a rögzítési rendszer nem törhetnek el, lazulhatnak meg vagy szakadhatnak le a kapcsolódási pontról, ha a székre szerelhető gyermekszék ésszerű és előre látható használata során mechanikai igénybevételnek van kitéve.

         A nem megfelelő méretből adódó veszélyek

      A termék használatához megfelelő székek ülőfelületének és háttámlájának pontos méreteit a használati útmutatóban meg kell határozni.
      1.3.   Biztonsági tájékoztató, használati útmutató és jelölések

      A biztonsági információkat fel kell tüntetni a terméken és bele kell foglalni a felhasználónak szánt útmutatóba.
      A székre szerelhető gyermekszék biztonsági tájékoztatóját azon ország hivatalos nyelvén/nyelvein kell írásban rendelkezésre bocsátani, amely országban kiskereskedelmi forgalomba hozzák, továbbá a széket egyértelmű, könnyen érthető piktogramokkal kell ellátni. Minden jelzésnek olvashatónak kell maradnia, és a jelzéseket tartalmazó címkék nem lehetnek könnyen eltávolíthatók.

         Biztonsági tájékoztató

      Az alapvető biztonsági tájékoztatásokat érthető és egyértelmű formában kell nyújtani. A tájékoztatónak tisztán kivehetőnek kell lennie, és annak a székre szerelhető gyermekszék felnőtteknek szánt székre történő felszerelése után, a gyermek székbe való beültetése előtt is láthatónak kell maradnia. A tájékoztatót el kell látni a „FIGYELEM!” felirattal, és legalább az alábbi vagy az alábbival egyenértékű szöveget kell tartalmaznia:

                  —

                  „Soha ne hagyja a gyermeket felügyelet nélkül.”

                  —

                  „Mindig használja a gyermekbiztonsági rendszert és a székhez való rögzítésre szolgáló rendszert.”

                  —

                  „Használat előtt mindig ellenőrizze a székre szerelhető gyermekszék biztonságosságát és stabilitását.”

                  —

                  „A termék maximum 3 éves és maximum 15 kg testsúlyú gyermekek számára készült, akik segítség nélkül tudnak ülni.”

         Vásárlói tájékoztatás

      A vásárlói tájékoztatást az értékesítés helyén a vásárló számára egyértelműen észrevehető módon kell elhelyezni. A tájékoztatónak legalább az alábbiakat kell tartalmaznia írásban és egyértelmű, könnyen érthető piktogram formájában:

                  —

                  a következő vagy azzal egyenértékű szöveg: „A termék maximum 3 éves és maximum 15 kg testsúlyú gyermekek számára készült, akik segítség nélkül tudnak ülni.”,

                  —

                  a felnőtteknek szánt szék, ülőfelület és háttámla pontos méretei.

         Használati útmutató

      A székre szerelhető gyermekszékhez használati útmutatót kell mellékelni. A használati útmutatónak a következőket kell tartalmaznia:

                  —

                  a következő vagy azzal egyenértékű szöveg: „FONTOS! ŐRIZZE MEG KÉSŐBBI HASZNÁLATRA.”,

                  —

                  a székre szerelhető gyermekszék helyes és biztonságos összeszerelésére és használatára vonatkozó útmutatások,

                  —

                  tájékoztatás a felnőtteknek szánt székek azon típusairól, amelyekre a székre szerelhető gyermekszéket fel lehet szerelni, és amelyekre nem.

            A használati útmutatóban lévő figyelmeztetéseket el kell látni a „FIGYELEM!” felirattal, és legalább az alábbi vagy az alábbival egyenértékű szöveget kell tartalmazniuk:

                  —

                  „Soha ne hagyja a gyermeket felügyelet nélkül.”

                  —

                  „Mindig használja a gyermekbiztonsági rendszert és a székhez való rögzítésre szolgáló rendszert.”

                  —

                  „Használat előtt győződjön meg arról, hogy a székhez való rögzítésre szolgáló rendszert megfelelően beállította és beigazította.”

                  —

                  „Használat előtt mindig ellenőrizze a székre szerelhető gyermekszék biztonságosságát és stabilitását.”

            A használati útmutatóba az alábbi információkat is bele kell foglalni:

                  —

                  a következő vagy azzal egyenértékű szöveg: „A termék maximum 3 éves és maximum 15 kg testsúlyú gyermekek számára készült, akik segítség nélkül tudnak ülni.”,

                  —

                  a felnőtteknek szánt szék, ülőfelület és háttámla pontos méretei,

                  —

                  arra vonatkozó utasítás, hogy a székre szerelhető gyermekszéket nem szabad használni, ha bármely része törött, szakadt vagy hiányzik,

                  —

                  arra vonatkozó utasítás, hogy a gyártó által jóváhagyott tartozékokon vagy pótalkatrészeken kívül mást nem szabad használni,

                  —

                  tisztítási és karbantartási javaslatok.

            2.   GYERMEKSZÉKEK
      2.1.   Hatály

      A biztonsági előírások a segítség nélkül ülni tudó gyermekeknek szánt gyermekszékekre vonatkoznak. Ide tartoznak a beltéri és kültéri használatra szánt sámlik, székek (alkotóelemek, pl. lábak, ülőfelület és háttámla) és karosszékek (alkotóelemek, pl. ülőfelület, háttámla és karfa). A hatály a hintaszékekre és az összecsukható székekre is kiterjed. A követelmények a gyermekszékké alakítható többfunkciós termékekre is vonatkoznak. Ezenkívül a kerékkel felszerelt gyermekszékekre is alkalmazandók. Azoknak a termékeknek is meg kell felelniük a követelményeknek, amelyek a gyermekszék funkcióit egy másik funkcióval együtt biztosítják (pl. tárolás).
      2.2.   Biztonsági előírások

         A hézagokba és nyílásokba való beszorulás veszélye

      A gyermekszékeket úgy kell megtervezni és gyártani, hogy elkerülhető legyen a végtagok, a lábak, a kezek és – amennyire csak lehet – az ujjak beszorulása a hézagokba és nyílásokba.
      Az összecsukható gyermekszékeket úgy kell megtervezni és gyártani, hogy elkerülhető legyen az ujjak beszorulása.
      A gyermekszék nem lehet olyan nehéz, hogy a gyermek feje vagy végtagja beszorulhasson alá.

         A mozgó részekből adódó veszélyek

      A gyártó utasításai szerint, rendes használat céljából összeállított gyermekszéken nem lehet veszélyes mozgó alkatrész.

         Görgők és kerekek

      A kerekekkel vagy bútorgörgőkkel felszerelt gyermekszékeket úgy kell megtervezni, hogy ezek ne befolyásolják hátrányosan a szék stabilitását.

         A kizuhanás veszélye

      A gyermekszékeknek elég stabilnak kell lenniük ahhoz, hogy egyik irányba se boruljanak fel, amikor egy gyermek ül bennük.

         Stabilitás

      A gyermekszékeknek stabilnak kell lenniük.

         Fulladásveszély (légcsőelzáródás veszélye)

      A fulladás veszélyének elkerülése érdekében a gyermekszékek nem tartalmazhatnak olyan apró alkatrészeket, amelyek egy gyermek által kifejthető erő hatására leválhatnak, és amelyek beférhetnek a gyermek szájába. A gyermek által kifejthető erő hatására nem válhatnak hozzáférhetővé fulladást okozó töltőanyagok. Nem okozhatnak továbbá fulladást az alkotóelemeik méretük miatt vagy azzal, hogy ezek az alkotóelemek egy gyermek által kifejtett erő hatására elég apróvá vagy hozzáférhetővé válnak.

         Fulladásveszély

      A gyermekszékeken nem lehet egy gyermek által kifejthető erővel eltávolítható műanyag matrica. A székek nem rendelkezhetnek olyan, nedvességet át nem eresztő fóliabevonattal, amely a szájat és az orrot egyaránt befedheti, és ezáltal fulladásveszélyt okozhat.

         A szervezetbe jutás veszélye

      A szervezetbe jutás veszélyének elkerülése érdekében a gyermekszékek nem tartalmazhatnak olyan különálló vagy kis részeket, amelyek egy gyermek által kifejthető erő hatására leválhatnak, és a gyermek nyelőcsövébe juthatnak. Mérgező anyagokat vagy mérgező felületi anyagokat semmiképpen sem szabad használni.

         Felületek

      Minden felületnek – a gyermekszék funkciójával összhangban – elég simának kell lennie ahhoz, hogy megelőzhetőek legyenek a horzsolások, vágások, karcolások, kidörzsölődések, égések és más sérülések, amelyek a szék használata során véletlenül vagy a gyermek magatartása miatt következhetnek be.

         Veszélyes élek

      A gyermekszékeknek nem lehetnek éles szélei és hegyes végződései. A hozzáférhető éleket, illetve sarkokat le kell kerekíteni vagy le kell köszörülni. A székeken nem lehetnek olyan hegyes végződések vagy a külső felszínükön olyan kiálló részek, amelyek szúrásveszélyt jelenthetnek.

         Szerkezeti integritás

      A gyermekszékeknek és alkotóelemeinek, például az ülőfelületnek, a háttámlának és a lábaknak bírniuk kell azt a mechanikai terhelést, amelynek ésszerűen előre látható használatuk során ki lesznek téve.
      2.3.   Biztonsági tájékoztató

      A figyelmeztetésekben és használati útmutatókban fel kell tüntetni a szülők vagy gondozók számára, hogy az ablak alá helyezett gyermekszéket a gyermek fellépőként használhatja, és kizuhanhat az ablakon.
      A gyermekszék biztonsági tájékoztatóját azon ország hivatalos nyelvén/nyelvein kell írásban rendelkezésre bocsátani, amely országban kiskereskedelmi forgalomba hozzák, továbbá a széket egyértelmű, könnyen érthető piktogramokkal kell ellátni. Minden jelzésnek olvashatónak kell maradnia, és a jelzéseket tartalmazó címkék nem lehetnek könnyen eltávolíthatók.
      3.   GYERMEKMAGASSZÉKEK
      3.1.   Hatály

      Az alábbi biztonsági előírások a segítség nélkül ülni tudó, 6 hónap és 3 év közötti korú, maximum 15 kg testsúlyú gyermekeknek szánt gyermekmagasszékekre vonatkoznak. Amennyiben a gyermekmagasszéket gyermekszékké lehet alakítani, akkor a gyermekszékekre vonatkozó biztonsági előírásoknak is meg kell felelnie.
      Ha a gyermekmagasszék egyes alkatrészeit (pl. a tálcát vagy a lábtartót) el lehet távolítani, ezek a biztonsági előírások az adott alkatrésze(ek) felszerelt és fel nem szerelt állapotában is vonatkoznak a magasszékre.
      A játékként is használható termékeknek (pl. hintalóvá átalakítható magasszék) a játékok biztonságáról szóló 2009/48/EK irányelv (5) követelményeinek is meg kell felelniük.
      3.2.   Biztonsági előírások

         Általános tudnivalók

      Nem szabad csavarral (pl. menetvágó csavarral) rögzíteni azokat az alkatrészeket, amelyeket a magasszék szállítás vagy tárolás céljából való szétszerelésekor el kell távolítani vagy meg kell lazítani.
      A szabadon lévő széleket és kiálló részeket le kell kerekíteni vagy le kell köszörülni, és ezeken nem lehetnek sorják vagy éles szélek.

         A kizuhanás veszélye

      A gyermek felállásából és kieséséből vagy kicsúszásából származó veszélyek elkerülésének érdekében a magasszékeket olyan módon kell megtervezni, hogy gyermekbiztonsági rendszere meggátolja a gyermeket abban, hogy felálljon, és kizuhanjon vagy kicsússzon a székből.
      A magasszéket a gyermek méretéhez igazítható gyermekbiztonsági rendszerrel kell ellátni, amely legalább egy csípő- és egy ágyékhevederrel rendelkezik. A gyermekbiztonsági rendszert úgy kell kialakítani, hogy az ágyékheveder bekapcsolása nélkül ne lehessen használni.
      A gyermekbiztonsági rendszer, a hevederek, a rögzítési pontok és a rögzítési rendszer nem törhet el, lazulhat meg vagy szakadhat le a kapcsolódási pontról a szék használata közben a székre a gyermek által közvetve vagy közvetlenül kifejtett erő hatására.
      A gyermekbiztonsági rendszer kialakítása során figyelembe kell venni azt, hogy a gyermek milyen mozdulatokat tehet a magasszékben.
      A magasszék háttámlájának megfelelően magasnak kell lennie. Ezenkívül a széket olyan oldalsó kartámaszokkal is el kell látni, amelyek elég magasak ahhoz, hogy a gyermeket a székben tartsák, amikor valamilyen irányba elhajol.
      Annak érdekében, hogy a gyermek sérülése elkerülhető legyen abban az esetben, ha a gyermek a lábával eltolja magát az ebédlőasztaltól, és emiatt a magasszék hátraeshet, a széket úgy kell megtervezni, hogy stabilitása kizárja az esés veszélyét.

         A beakadás veszélye

      A magasszékeken nem lehetnek olyan kötelek, szalagok vagy hasonló alkatrészek (kivéve a gyermekbiztonsági rendszert), amelyek beakadási veszélyt jelentenek.

         A hézagokba és nyílásokba való beszorulás veszélye

      A gyermekmagasszékeket úgy kell megtervezni és gyártani, hogy a gyermek semelyik testrésze ne szorulhasson be a termékbe.

         A mozgó részekből adódó veszélyek

      A nyírás és zúzódás kockázatának elkerülése érdekében kerülni kell a nyíró és préselő hatást eredményező tervezési megoldásokat. Ha funkcionális okokból nem lehet elkerülni a nyíró és préselő hatást eredményező tervezési megoldásokat, megfelelő intézkedéseket kell tenni annak érdekében, hogy azok biztonságosak legyenek.
      A magasszék bármely összecsukható vagy leszerelhető részét úgy kell rögzíteni, hogy sem a terméket használó gyermek, sem másik gyermek ne tudja kioldani, valamint hogy felnőtt ne tudja véletlenül kioldani.

         Reteszelő mechanizmusok a magasszékek összecsukásához

      A magasszék reteszelő mechanizmusára azért van szükség, hogy ne lehessen összecsukni a széket akkor, amikor a gyermek benne tartózkodik, továbbá amikor a gyermeket belehelyezik vagy kiveszik belőle.
      A magasszék helytelen használatából eredő veszélyek megelőzése érdekében a magasszéket használó gyermek súlyának kell megakadályoznia a szék összecsukódását, vagy a magasszék használata során legalább egy reteszelő mechanizmusnak automatikusan működésbe kell lépnie.
      A terméket úgy kell kialakítani, hogy a reteszelő mechanizmusokat a gyermekek ne tudják akaratlanul kioldani vagy működtetni.
      A reteszelő mechanizmusoknak akkor is megfelelően kell működniük, ha a magasszék ésszerűen előre látható használata során statikus vagy dinamikus mechanikai igénybevételnek vannak kitéve.

         Fulladásveszély

      A székek nem tartalmazhatnak olyan apró alkatrészeket, amelyek egy gyermek által kifejthető erő hatására leválhatnak, és amelyek beférhetnek a gyermek szájába. A szerszám használata nélkül eltávolítható alkatrészek nem lehetnek akkorák, hogy beférjenek a gyermek szájába. A gyermek által kifejthető erő hatására nem válhatnak hozzáférhetővé fulladást okozó töltőanyagok. Nem okozhatnak továbbá fulladást az alkotóelemeik méretük miatt vagy azzal, hogy ezek az alkotóelemek egy gyermek által kifejthető erő hatására elég apróvá vagy hozzáférhetővé válnak.

         Gyermekbiztonsági rendszer

      A magasszéket úgy kell kialakítani, hogy a gyermeket ülő helyzetben rögzítse, és hogy megelőzze a kizuhanást, ha a gyermek feláll és elveszíti egyensúlyát; ezt vagy ágyékhevederből és horizontális hevederből álló gyermekbiztonsági rendszer, vagy beépített hámrendszerű öv segítségével érheti el. Ha a magasszék hátradönthető háttámlával rendelkezik, beépített hámrendszerű övvel kell ellátni.
      A magasszék ésszerű és előre látható használata során fellépő statikus és dinamikus mechanikai igénybevétel nem okozhat olyan maradandó károsodást az ágyékhevederben, a csípőhevederek és a beépített hámrendszerű öv hevederei számára, amely hátrányosan befolyásolja a szék biztonságosságát és rendes működését.
      Ha a magasszék hevederrel vagy övrögzítési pontokkal van felszerelve, az ésszerű és előre látható használat során fellépő statikus és dinamikus mechanikai igénybevétel következtében ezek nem szenvedhetnek olyan maradandó károsodást, amely hátrányosan befolyásolhatja a szék biztonságosságát és rendes működését.
      Ha a magasszék beépített hámrendszerű övvel vagy övhevederrel van felszerelve, annak állíthatónak kell lennie, és az ésszerű és előre látható használat során fellépő statikus és dinamikus mechanikai igénybevétel következtében ezek nem szenvedhetnek olyan maradandó károsodást, amely hátrányosan befolyásolja a szék biztonságosságát és rendes működését.

         Oldalvédelem

      A magasszéket oldalsó kartámaszokkal vagy más típusú oldalvédelemmel kell felszerelni.

         Háttámla

      A magasszéket olyan háttámlával kell ellátni, amely elég magas ahhoz, hogy a gyermeket a magasszékben tartsa, amikor a gyermek valamilyen irányba elhajol.

         Hátradönthető háttámla

      A magasszék háttámlájának állítására szolgáló mechanizmus nem teheti lehetővé, hogy a magasszék ésszerű és előre látható használata során fellépő statikus és dinamikus mechanikai igénybevétel hatására a háttámla az egyik pozícióból a másikba csússzon.

         Görgők és kerekek

      A kerekekkel vagy bútorgörgőkkel felszerelt magasszékeket úgy kell megtervezni, hogy ezek ne befolyásolják hátrányosan a székek stabilitását.

         Szerkezeti integritás

      A magasszék funkcióit nem befolyásolhatja hátrányosan, ha a szék az ésszerű és előre látható használat során statikus vagy dinamikus mechanikai igénybevételnek van kitéve.
      Nem fordulhat elő sem a magasszék összecsuklása, sem a reteszelő hibás működése, ha a magasszék ésszerű és előre látható használata során statikus vagy dinamikus mechanikai igénybevételnek van kitéve.

         Stabilitás

      Ha a gyermekmagasszék egyes alkatrészeit (pl. a tálcát vagy a lábtartót) el lehet távolítani, a stabilitásra vonatkozó előírások az adott alkatrésze(ek) felszerelt és fel nem szerelt állapotában is vonatkoznak a magasszékre.
      Ha a magasszék ésszerű és előre látható használata során statikus vagy dinamikus mechanikai igénybevételnek van kitéve, nem borulhat oldalra, előre vagy hátra.
      3.3.   Biztonsági tájékoztató, használati útmutató és jelölések

         Általános tudnivalók

      A biztonsági tájékoztatót azon ország hivatalos nyelvén/nyelvein kell írásban rendelkezésre bocsátani, amelyben a magasszéket kiskereskedelmi forgalomba hozzák, továbbá a széket egyértelmű, könnyen érthető piktogramokkal kell ellátni. Minden jelzésnek olvashatónak kell maradnia, és a jelzéseket tartalmazó címkék ésszerű és előre látható használat mellett nem lehetnek könnyen eltávolíthatók.

         Biztonsági tájékoztató

      A biztonsági tájékoztatást érthető és egyértelmű formában kell nyújtani. A tájékoztatót el kell látni a „FIGYELEM!” felirattal, és legalább az alábbi vagy az alábbival egyenértékű szöveget kell tartalmaznia:

                  —

                  „Soha ne hagyja a gyermeket felügyelet nélkül.”

                  —

                  „Mindig használja a gyermekbiztonsági rendszert.”

                  —

                  „Használat előtt mindig ellenőrizze a magasszék biztonságosságát és stabilitását.”

         Vásárlói tájékoztatás

      A vásárlói tájékoztatást az értékesítés helyén a vásárló számára egyértelműen észrevehető módon kell elhelyezni. A tájékoztatónak legalább az alábbi vagy az alábbival egyenértékű szöveget kell tartalmaznia írásban és egyértelmű, könnyen érthető piktogram formájában: „A termék maximum 3 éves és maximum 15 kg testsúlyú gyermekek számára készült, akik segítség nélkül tudnak ülni.” További biztonsági tájékoztatást kell nyújtani, ha a termék módosítható, akár úgy, hogy játéknak minősüljön, akár úgy, hogy gyermekszékké alakítható át, amely a gyermek fejlődésének különböző szakaszaiban hozzáigazítható a gyermek igényeihez („együtt növekszik a gyermekkel”).

         Megjelölés

      A magasszékeket az alábbi egyértelmű figyelmeztetéssel vagy ezzel egyenértékű felirattal kell ellátni: „FIGYELEM! „SOHA NE HAGYJA A GYERMEKET FELÜGYELET NÉLKÜL.” A figyelmeztetések mellett egyértelmű piktogramot is használni kell.

         Használati útmutató

      A használati útmutatóban a magasszék használatára vonatkozó utasításokat kell megadni, és az alábbi vagy az alábbival egyenértékű szöveggel kell megjelölni: „FONTOS! ŐRIZZE MEG KÉSŐBBI HASZNÁLATRA.”
      Az utasításoknak az alábbi vagy az alábbival egyenértékű, „FIGYELEM!” felirattal ellátott szöveget kell tartalmazniuk:

                  —

                  „Ne hagyja a gyermeket felügyelet nélkül.”

                  —

                  „A magasszéket csak akkor használja, miután minden alkotóelemét megfelelően rögzítette és beigazította.”

            A használati útmutatónak az alábbi figyelmeztetéseket is tartalmaznia kell:

                  —

                  győződjön meg arról, hogy a hevederek rögzítése megfelelő,

                  —

                  kerülje nyílt láng vagy más erős hőforrások, például hősugárzó, gázmelegítő stb. használatát a magasszék közelében.

            A használati útmutatóban szerepelniük kell az alábbi biztonsági információknak:

                  —

                  összeszerelési rajz, egy lista/leírás a szék összeszereléséhez szükséges összes alkotóelemről és szerszámról, valamint egy ábra a csavarokról és más reteszelő mechanizmusokról,

                  —

                  arra vonatkozó utasítás, hogy a magasszéket nem szabad használni, ha a gyermek még nem tud segítség nélkül ülni,

                  —

                  arra vonatkozó utasítás, hogy a magasszéket nem szabad használni, ha bármely része törött, szakadt vagy hiányzik,

                  —

                  tisztítási és karbantartási javaslatok.

            4.   ASZTALI ETETŐSZÉKEK
      4.1.   Hatály

      Az alábbi biztonsági előírások a segítség nélkül ülni tudó (legalább 6 hónapos) és maximum 15 kg testsúlyú gyermekeknek szánt asztali etetőszékekre vonatkoznak.
      4.2.   Biztonsági előírások

         Általános tudnivalók

      Az asztali etetőszék használat céljából összeállítva nem működhet úgy, hogy akár a gyermek, akár a gondozó becsípődési, vágási vagy más sérülést szenvedjen.

         A hézagokba és nyílásokba való beszorulás veszélye

      A beszorulás elkerülése érdekében az asztali etetőszékeken nem lehetnek nyitott végű csövek, illetve olyan hézagok és nyílások, amelyek sérülést okozhatnak a gyermeknek.
      Az asztali etetőszékeket úgy kell megtervezni, hogy a gyermek ne zuhanhasson ki a hézagokon és nyílásokon át.

         Veszélyes élek, sarkok és kiálló részek

      Az asztali etetőszék összes hozzáférhető élét, sarkát és kiálló részét le kell kerekíteni és le kell köszörülni, továbbá a sorjákat vagy éles széleket is el kell dolgozni.

         Fulladásveszély (légcsőelzáródás veszélye)

      A fulladásveszély megelőzése érdekében a székeken nem lehetnek olyan apró alkatrészek – függetlenül attól, hogy szerszám használatával vagy anélkül lehet eltávolítani őket –, amelyek egy gyermek által kifejthető erővel is eltávolíthatóak, és amelyek beférnek egy gyermek szájába.
      A gyermek által kifejthető erő hatására nem válhatnak hozzáférhetővé fulladásveszélyt okozó töltőanyagok. Nem okozhatnak továbbá fulladást az alkotóelemeik méretük miatt vagy azzal, hogy ezek az alkotóelemek egy gyermek által kifejthető erő hatására elég apróvá vagy hozzáférhetővé válnak.

         A szervezetbe jutás veszélye

      Az asztali etetőszék helytelen használatából eredő szervezetbe jutás veszélyének elkerülése érdekében a székek nem tartalmazhatnak olyan különálló vagy kis részeket, amelyek egy gyermek által kifejthető erő hatására leválhatnak, és a gyermek nyelőcsövébe juthatnak.

         Fulladásveszély

      A székeken nem lehet a gyermek által megfogható és egy gyermek által kifejthető erővel eltávolítható műanyag matrica. A székek nem rendelkezhetnek olyan, nedvességet át nem eresztő fóliabevonattal, amely a gyermek száját és orrát egyaránt befedheti, és ezáltal fulladásveszélyt okozhat.

         Menetvágó csavarok

      Nem szabad csavarral (pl. menetvágó csavarral) rögzíteni azokat az alkotórészeket, amelyeket az asztali etetőszék szállítás vagy tárolás céljából való szétszerelésekor el kell távolítani vagy meg kell lazítani.

         A mozgó részekből adódó veszélyek

      A gyártó utasításai szerint, rendes használat céljából összeállított asztali etetőszéken nem lehet veszélyes mozgó alkatrész.

         A kiesés veszélye

      A gyermek felállásából és kieséséből vagy kicsúszásából származó veszélyek elkerülésének érdekében az asztali etetőszékeket olyan módon kell megtervezni, hogy a gyermekbiztonsági rendszere meggátolja a gyermeket abban, hogy felálljon, és kizuhanjon vagy kicsússzon a székből.
      Az asztali etetőszéket a gyermek méretéhez igazítható gyermekbiztonsági rendszerrel kell ellátni, amely legalább egy csípő- és egy ágyékhevederrel rendelkezik. A gyermekbiztonsági rendszert úgy kell kialakítani, hogy az ágyékheveder bekapcsolása nélkül ne lehessen használni.
      A gyermekbiztonsági rendszer, a hevederek, a rögzítési pontok és a rögzítési rendszer nem törhet el, lazulhat meg vagy szakadhat le a kapcsolódási pontról a szék használata közben a székre a gyermek által közvetve vagy közvetlenül kifejtett erő hatására.
      A gyermekbiztonsági rendszer kialakítása során figyelembe kell venni azt, hogy a gyermek milyen mozdulatokat tehet az asztali etetőszékben.
      Az asztali etetőszék háttámlájának a szék felszerelt állapotában megfelelő magasságúnak kell lennie. Ezenkívül a széket olyan oldalsó kartámaszokkal is el kell látni, amelyek elég magasak ahhoz, hogy a gyermeket a székben tartsák, amikor valamilyen irányba elhajol.

         Lábtartók

      Nem szabad lábtartót felszerelni.

         Eltávolítható ülőfelület

      Ha az ülőfelület eltávolítható a keretből, az ülőfelületet a keretbe rögzítő eszközöket úgy kell megtervezni, hogy az ülőfelület véletlenül se válhasson le a keretről.
      Az ülőfelületnek akkor is a kerethez kapcsolva kell maradnia, ha az asztali etetőszék ésszerű és előre látható használata során mechanikai igénybevételnek van kitéve.

         Szerkezeti integritás

      Az asztali etetőszék ésszerű és előre látható használata során fellépő statikus és dinamikus mechanikai igénybevétel nem okozhat olyan maradandó károsodást az asztali etetőszékben, amely hátrányosan befolyásolja az etetőszék biztonságosságát és rendes működését.

         A rögzítési pontok alátámasztása

      A rögzítési pontok alátámasztásának biztosítania kell, hogy ha az asztali etetőszék az alátámasztási felülethez van kapcsolva, ésszerű és előre látható használat során ne mozduljon el. Az asztali etetőszék alátámasztásának ellen kell állnia az ugrálásnak.

         Stabilitás

      Az asztali etetőszék nem csukódhat össze és nem borulhat fel, ha ésszerűen előre látható használata során statikus és dinamikus mechanikai igénybevételnek van kitéve.
      4.3.   Biztonsági tájékoztató, használati útmutató és jelölések

         Általános tudnivalók

      A biztonsági információkat fel kell tüntetni a terméken és bele kell foglalni a felhasználónak szánt útmutatóba.
      Az asztali etetőszék biztonsági tájékoztatóját azon ország hivatalos nyelvén/nyelvein kell írásban rendelkezésre bocsátani, amely országban kiskereskedelmi forgalomba hozzák, továbbá a széket egyértelmű, könnyen érthető piktogramokkal kell ellátni. Minden jelzésnek olvashatónak kell maradnia, és a jelzéseket tartalmazó címkék ne lehessenek könnyen eltávolíthatóak.

         Vásárlói tájékoztatás

      A vásárlói tájékoztatást az értékesítés helyén a vásárló számára egyértelműen észrevehető módon kell elhelyezni. A tájékoztatónak legalább az alábbiakat kell tartalmaznia írásban és egyértelmű, könnyen érthető piktogram formájában:

                  —

                  a következő vagy azzal egyenértékű szöveg: „A termék maximum 15 kg testsúlyú gyermekek számára készült, akik segítség nélkül tudnak ülni.”,

                  —

                  azon alátámasztási felület pontos méretei, amelyre az asztali etetőszék felszerelhető.

            Az alábbi információkat is meg kell adni:

                  —

                  „Ez az asztali etetőszék nem szerelhető fel minden típusú asztalra. Ne szerelje fel üveglapos asztalra, rögzítetlen asztallappal rendelkező asztalra, lehajtható asztallapra, egylábú asztalra, kártyaasztalra vagy kempingasztalra.”

         Megjelölés

      Az asztali etetőszéken látható helyen és tartósan az alábbi jelzéseket kell elhelyezni:

                  —

                  a „FIGYELEM! Soha ne hagyja a gyermeket felügyelet nélkül.” utasítást olyan helyen kell elhelyezni, amely az asztali etetőszék használata közben is látható,

                  —

                  a következő figyelmeztetés: „FIGYELEM! Mindig használja a gyermekbiztonsági rendszert és az asztalhoz való rögzítésre szolgáló rendszert.”,

                  —

                  a következő figyelmeztetés: „FIGYELEM! Használat előtt mindig ellenőrizze az asztali etetőszék biztonságosságát és stabilitását.”,

                  —

                  a következő szöveg: „Maximális testsúly: 15 kg.”

         Használati útmutató

      A használati útmutatóba bele kell foglalni az asztali etetőszék helyes és biztonságos összeállítására és használatára vonatkozó utasításokat. Ezeket az utasításokat pontosan és egyértelműen kell megfogalmazni, és legalább az alábbi vagy az alábbival egyenértékű szöveget kell tartalmazniuk:

                  —

                  „Használat előtt alaposan olvassa el az útmutatót, és őrizze meg későbbi használatra. Ha nem tartja be az utasításokat, gyermeke megsérülhet.”

                  —

                  „Ez az asztali etetőszék nem használható olyan gyermekek által, akik nem tudnak segítség nélkül ülni.”

                  —

                  „FIGYELEM! Soha ne hagyja a gyermeket felügyelet nélkül.”

                  —

                  „Mindig használja a gyermekbiztonsági rendszert és az asztalhoz való rögzítésre szolgáló rendszert.”

                  —

                  „Használat előtt mindig ellenőrizze az asztali etetőszék biztonságosságát és stabilitását.”

                  —

                  „Ez az asztali etetőszék nem szerelhető fel minden típusú asztalra. Ne szerelje fel üveglapos asztalra, rögzítetlen asztallappal rendelkező asztalra, lehajtható asztallapra, egylábú asztalra, kártyaasztalra vagy kempingasztalra.”

                  —

                  „Győződjön meg arról, hogy az asztal a rászerelt etetőszék használatakor nem borul fel.”

                  —

                  „Ne használjon asztalterítőt vagy más olyan tárgyakat az alátámasztási felületen, amelyek megakadályozhatják a rögzítő elemek megfelelő működését. Tartsa tisztán és szárazon az asztal szerkezeti elemeit és felületét.”

                  —

                  „Ez az asztali etetőszék nem használható, ha a gyermek testsúlya meghaladja a 15 kg-ot.”

                  —

                  „Rendszeresen ellenőrizze a rögzítő csavarokat, és szükség esetén húzza meg őket.”

                  —

                  „FIGYELEM! Ne használja az asztali etetőszéket, ha bármely része törött vagy hiányzik.”

                  —

                  „Ne használjon a gyártó által jóváhagyott tartozékokon vagy pótalkatrészeken kívül más tartozékot vagy pótalkatrészt.”

                  —

                  „Ne használja az asztali etetőszéket olyan helyen, ahol a gyermek a lábával az asztalnak, egy másik széknek vagy egyéb tárgynak támaszkodhat, mivel így az asztali etetőszék lecsúszhat az asztalról.”

            Meg kell határozni az alátámasztási felület pontos méreteit.

         (1)  A 768/2008/EK határozat I. melléklete R1. fejezetének R1. cikke értelmében.

         (2)  A 768/2008/EK határozat I. melléklete R2. fejezetének R2. cikke értelmében.

         (3)  A 768/2008/EK határozat I. melléklete R1. fejezetének R1. cikke értelmében.

         (4)  A 768/2008/EK határozat I. melléklete R4. fejezetének R2. cikke értelmében.

         (5)  HL L 170., 2009.6.30., 1. o.


title: A Tanács határozata ( 2012. október 29. ) az Európai Alapítvány az Élet- és Munkakörülmények Javításáért igazgatótanácsa egy dán póttagjának kinevezéséről

text:
               31.10.2012

               HU

               Az Európai Unió Hivatalos Lapja

               C 334/2

         A TANÁCS HATÁROZATA
   (2012. október 29.)
   az Európai Alapítvány az Élet- és Munkakörülmények Javításáért igazgatótanácsa egy dán póttagjának kinevezéséről
   2012/C 334/02
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (1) és különösen annak 6. cikkére,
   tekintettel a tagállamok kormányai, valamint a munkavállalói és munkáltatói szervezetek által a Tanácsnak benyújtott jelöltlistákra,
   mivel:

               (1)

               A Tanács 2010. november 22-i (2), 2011. március 7-i (3), 2011. július 12-i (4) és 2011. szeptember 20-i (5) határozatával – néhány kivétellel – kinevezte az Európai Alapítvány az Élet- és Munkakörülmények Javításáért igazgatótanácsának tagjait és póttagjait a 2013. november 30-ig terjedő időszakra.

               (2)

               Az ESZSZ munkavállalói szervezet benyújtotta jelölését egy betöltendő helyre,

         ELFOGADTA EZT A HATÁROZATOT:
   1. cikk
   A Tanács a 2013. november 30-ig tartó időszakra az Európai Alapítvány az Élet- és Munkakörülmények Javításáért igazgatótanácsának póttagjává a következő személyt nevezi ki:
   MUNKAVÁLLALÓI SZERVEZETEK KÉPVISELŐI

               Ország

               Tag

               Póttag

               Dánia

               Heidi RØNNE MØLLER

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2012. október 29-én.

            a Tanács részéről

            az elnök

         E. FLOURENTZOU

      (1)  HL L 139., 1975.5.30., 1. o.

      (2)  HL C 322., 2010.11.27., 8. o.

      (3)  HL C 83., 2011.3.17., 4. o.

      (4)  HL C 208., 2011.7.14., 3. o.

      (5)  HL C 278., 2011.9.22., 2. o.


title: 2012/283/EU: A Tanács határozata ( 2012. április 24. ) a Nemzetközi Gumiágazati Tanulmányozó Csoport módosított alapszabályának és eljárási szabályzatának az Európai Unió általi elfogadásáról

text:
               31.5.2012

               HU

               Az Európai Unió Hivatalos Lapja

               L 141/1

         A TANÁCS HATÁROZATA
   (2012. április 24.)
   a Nemzetközi Gumiágazati Tanulmányozó Csoport módosított alapszabályának és eljárási szabályzatának az Európai Unió általi elfogadásáról
   (2012/283/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen a 218. cikk (6) bekezdése a) pontjának v. alpontjával összefüggésben annak 207. cikke (3) és (4) bekezdésére,
   tekintettel az Európai Bizottság javaslatára,
   az Európai Parlament egyetértésére tekintettel,
   mivel:

               (1)

               Több tárgyalási fordulót követően 2011. július 14-én a Nemzetközi Gumiágazati Tanulmányozó Csoport (a továbbiakban: a Csoport) küldöttségvezetői megállapodtak a tanulmányozó csoport alapszabálya és eljárási szabályzata módosításának szövegében.

               (2)

               Az Unió tagja a Csoportnak.

               (3)

               Az Unió azon tagállamai, amelyek a Csoport tagjai voltak, hivatalos értesítést küldtek kilépésükről, és 2011. július 1-jével kiléptek a tanulmányozó csoportból.

               (4)

               A Csoport módosított alapszabályának és az eljárási szabályzatának elfogadása elengedhetetlen a Csoport új székhelyének megerősítéséhez, illetve ahhoz, hogy kifejezett rendelkezések szerepeljenek az Uniónak a tanulmányozó csoporton belüli jogállásával kapcsolatban, valamint ahhoz, hogy átalakítsák a szervezeti struktúrát, a költségvetési hozzájárulásokat és a döntéshozatali eljárásokat.

               (5)

               A Tanács 2011/664/EU határozatával (1) felhatalmazást ad az Unió nevében történő aláírásra, és ideiglenes alkalmazását a megkötésükre vonatkozó eljárás befejezéséig.

               (6)

               A Csoport módosított alapszabályát és az eljárási szabályzatét jóvá kell hagyni,

         ELFOGADTA EZT A HATÁROZATOT:
   1. cikk
   A Nemzetközi Gumiágazati Tanulmányozó Csoport (a továbbiakban: a Csoport) módosított alapszabályát és eljárási szabályzatát a Tanács az Unió nevében jóváhagyja.
   A módosított alapszabály és eljárási szabályzat szövegét kihirdették (2) az Európai Unió Hivatalos Lapjában.
   2. cikk
   A Tanács elnöke felhatalmazást kap, hogy kijelölje azt a személyt, illetve azokat a személyeket, akik jogosultak írásban megerősíteni a Csoport főtitkára felé azt, hogy az Unió magára nézve kötelezőnek ismeri el a módosított alapszabályt és eljárási szabályzatot.
   3. cikk
   Az Uniót a Csoport küldöttségvezetőinek a módosított alapszabály IX. cikke szerinti ülésein a Bizottság képviselői képviselik.
   A tagállamok az Unió küldöttségének részeként vehetnek részt a küldöttségvezetők ülésén.
   4. cikk
   Ez a határozat az elfogadása napján lép hatályba.

      Kelt Luxembourgban, 2012. április 24-én.

            a Tanács részéről

            az elnök

         N. WAMMEN

      (1)  HL L 264., 2011.10.8., 12. o.

      (2)  HL L 264., 2011.10.8., 14. o.


title: A Tanács (EU) 2017/248 határozata (2017. február 6.) a Nemzetközi Tudományos és Technológiai Központ tevékenységeinek folytatására irányuló megállapodás megkötéséről

text:
               14.2.2017

               HU

               Az Európai Unió Hivatalos Lapja

               L 37/1

         A TANÁCS (EU) 2017/248 HATÁROZATA
   (2017. február 6.)
   a Nemzetközi Tudományos és Technológiai Központ tevékenységeinek folytatására irányuló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (1) bekezdésére és 37. cikkére,
   tekintettel az Európai Unió működéséről szóló szerződésre és különösen annak 180. cikkére és 218. cikke (6) bekezdésének a) pontjára,
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   tekintettel az Európai Parlament egyetértésére (1),
   mivel:

               (1)

               A (EU) 2015/1989 tanácsi határozattal (2) összhangban 2015. december 9-én sor került a Nemzetközi Tudományos és Technológiai Központ tevékenységeinek folytatására irányuló, az egy félként fellépő Európai Unió és Európai Atomenergia-közösség (Euratom), valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti megállapodás (a továbbiakban: a megállapodás) aláírására, figyelemmel annak egy későbbi időpontban történő megkötésére.

               (2)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Nemzetközi Tudományos és Technológiai Központ tevékenységeinek folytatására irányuló megállapodást a Tanács az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) a megállapodás 17. cikkében meghatározott okirat Unió nevében történő letétbe helyezésére. (3)

   3. cikk
   Ez a határozat az elfogadása napján lép hatályba.

      Kelt Brüsszelben, 2017. február 6-án.

            a Tanács részéről

            az elnök

         F. MOGHERINI

      (1)  2017. január 19-i egyetértés (a Hivatalos Lapban még nem tették közzé).

      (2)  A Tanács (EU) 2015/1989 határozata (2015. október 26.) a Nemzetközi Tudományos és Technológiai Központ tevékenységeinek folytatására irányuló megállapodás Európai Unió nevében történő aláírásáról (HL L 290., 2015.11.6., 7. o.).

      (3)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: 2007/822/EK: A Tanács határozata ( 2007. november 8. ) az Európai Közösség és Bosznia és Hercegovina közötti, a vízumok kiadásának megkönnyítéséről szóló megállapodás megkötéséről

text:
               19.12.2007

               HU

               Az Európai Unió Hivatalos Lapja

               L 334/96

         A TANÁCS HATÁROZATA
   (2007. november 8.)
   az Európai Közösség és Bosznia és Hercegovina közötti, a vízumok kiadásának megkönnyítéséről szóló megállapodás megkötéséről
   (2007/822/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. és ii. alpontjára, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Bizottság az Európai Közösség nevében tárgyalásokat folytatott Bosznia és Hercegovinával a vízumok kiadásának megkönnyítéséről szóló megállapodásról.

               (2)

               A 2007. szeptember 18-án elfogadott tanácsi határozattal összhangban a megállapodást az Európai Közösség nevében 2007. szeptember 18-án írták alá, figyelemmel annak későbbi időpontban való esetleges megkötésére is.

               (3)

               A megállapodást jóvá kell hagyni.

               (4)

               A megállapodás igazgatása céljából a megállapodás vegyes bizottságot állít fel, amely elfogadhatja eljárási szabályzatát. Helyénvaló megállapítani az ilyen esetre vonatkozó közösségi álláspont kialakítására irányuló egyszerűsített eljárást.

               (5)

               Az Egyesült Királyság és Írország helyzetéről szóló jegyzőkönyvvel és a schengeni vívmányoknak az Európai Unió keretébe történő beillesztéséről szóló jegyzőkönyvvel – amelyeket az Európai Unióról szóló szerződéshez és az Európai Közösséget létrehozó szerződéshez mellékeltek – összhangban az Egyesült Királyság és Írország nem vesz részt e határozat elfogadásában, és e határozat rájuk nézve nem kötelező erejű, és azt nem kötelesek alkalmazni.

               (6)

               Az Európai Unióról szóló szerződéshez és az Európai Közösséget létrehozó szerződéshez mellékelt, Dánia helyzetéről szóló jegyzőkönyvvel összhangban Dánia nem vesz részt e határozat elfogadásában, és az rá nézve nem kötelező és nem alkalmazható,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Bosznia és Hercegovina közötti, a vízumok kiadásának megkönnyítéséről szóló megállapodást a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A megállapodás 14. cikke (1) bekezdésében meghatározott értesítést a Tanács elnöke küldi meg (2).
   3. cikk
   A megállapodás 12. cikke által létrehozott szakértői vegyes bizottságban a tagállamok szakértőinek támogatása mellett a Közösséget a Bizottság képviseli.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki a megállapodás 12. cikke (4) bekezdésében előírtak szerint a Közösségnek a vegyes szakértői bizottság keretében képviselendő álláspontját az eljárási szabályzat elfogadására vonatkozóan.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. november 8-án.

            a Tanács részéről

            az elnök

         R. PEREIRA

      (1)  A 2007. október 24-i vélemény (a Hivatalos Lapban még nem tették közzé).

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
   MEGÁLLAPODÁS
   az Európai Közösség és Bosznia és Hercegovina között a vízumok kiadásának megkönnyítéséről
   AZ EURÓPAI KÖZÖSSÉG,
   a továbbiakban: a Közösség,
   és
   BOSZNIA ÉS HERCEGOVINA,
   a továbbiakban: a Felek;
   AZZAL AZ ÓHAJJAL, HOGY A VÍZUMMENTES UTAZÁS FELÉ TETT ELSŐ LÉPÉSKÉNT megkönnyítsék a gazdasági, humanitárius, kulturális, tudományos és egyéb kapcsolatok biztos fejlesztéséhez szükséges feltételnek tekintett, emberek közötti közvetlen kapcsolatokat azáltal, hogy megkönnyítik a vízumkiadást Bosznia és Hercegovina állampolgárai számára;
   SZEM ELŐTT TARTVA, hogy 2005. július 21-étől az uniós polgárok mentesek a vízumkötelezettség alól, ha 90 napot meg nem haladó időtartamra utaznak Bosznia és Hercegovinába, vagy Bosznia és Hercegovina területén átutaznak;
   FELISMERVE, hogy amennyiben Bosznia és Hercegovina az uniós polgárok számára ismét bevezeti a vízumkötelezettséget, úgy kölcsönösségi alapon a megállapodás által Bosznia és Hercegovina állampolgárainak nyújtott ugyanazon könnyítések alkalmazandók automatikusan az uniós polgárokra is;
   FELISMERVE, hogy a vízumok kiadásának megkönnyítése nem eredményezhet illegális migrációt, és külön figyelmet szentelve a biztonságnak és a visszafogadásnak;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazhatók;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyvre, és megerősítve, hogy e megállapodás rendelkezései a Dán Királyságra nem alkalmazhatók,
   A KÖVETKEZŐKBEN ÁLLAPODTAK MEG:
   1. cikk
   A megállapodás célja és hatálya
   (1)   E megállapodás célja, hogy megkönnyítse a Bosznia és Hercegovina állampolgárai számára történő vízumkiadást a 180 napos időszakonként 90 napot meg nem haladóra tervezett tartózkodás esetében.
   (2)   Amennyiben Bosznia és Hercegovina az uniós polgárok számára ismét bevezeti a vízumkötelezettséget, úgy kölcsönösségi alapon a megállapodás által Bosznia és Hercegovina állampolgárainak nyújtott ugyanazon könnyítések alkalmazandók automatikusan az uniós polgárokra is.
   2. cikk
   Általános záradék
   (1)   Az e megállapodásban előírt vízumkönnyítések csak annyiban alkalmazandók Bosznia és Hercegovina állampolgáraira, amennyiben ezek a Közösség vagy a tagállamok törvényei és rendeletei, e megállapodás vagy egyéb nemzetközi megállapodások alapján nem mentesülnek a vízumkötelezettség alól.
   (2)   Az e megállapodás rendelkezései által nem szabályozott kérdésekre – úgymint a vízumkiadás megtagadása, az úti okmányok elismerése, a megélhetéshez szükséges anyagi fedezet bizonyítása, a belépés megtagadása és a kiutasítási intézkedések – Bosznia és Hercegovina vagy a tagállamok nemzeti joga, vagy a közösségi jog alkalmazandó.
   3. cikk
   Fogalommeghatározások
   E megállapodás alkalmazásában:

               a)

               „tagállam”: az Európai Közösség bármely tagállama, a Dán Királyság, az Ír Köztársaság és az Egyesült Királyság kivételével;

               b)

               „az Európai Unió polgára”: az a) pontban meghatározott valamely tagállam állampolgára;

               c)

               „Bosznia és Hercegovina állampolgára”: Bosznia és Hercegovina állampolgárságával rendelkező személy;

               d)

               „vízum”: valamely tagállam által az alábbiak céljából kiadott engedély vagy hozott határozat:

                           —

                           az adott tagállamba vagy több tagállamba összesen legfeljebb 90 napra tervezett tartózkodás céljából történő belépés,

                           —

                           az adott tagállam vagy több tagállam területére átutazás céljából történő belépés;

               e)

               „jogszerűen tartózkodó személy”: Bosznia és Hercegovina olyan állampolgára, akinek – a közösségi vagy nemzeti jogszabályok alapján – engedélyezték, illetve akit feljogosítottak arra, hogy több mint 90 napon át valamely tagállam területén tartózkodjon.

         4. cikk
   Az utazás célját igazoló dokumentumok
   (1)   Bosznia és Hercegovina állampolgárainak alábbi kategóriái esetében a következő dokumentumok elegendőek a másik fél területére történő beutazás céljának indokolásához:

               a)

               hivatalos küldöttségek azon tagjai, akik Bosznia és Hercegovinához címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt:

                           —

                           Bosznia és Hercegovina hatóságának levele annak megerősítésére, hogy a kérelmező a fenti eseményeken történő részvétel céljából a tagállam területére utazó küldöttségének tagja, valamint a hivatalos meghívó másolata;

               b)

               üzletemberek és üzleti szervezetek képviselői esetében:

                           —

                           a fogadó jogi személy vagy vállalat, szervezet, vagy az ilyen jogi személy vagy vállalat irodája vagy kirendeltsége, a tagállamok állami és helyi hatóságai, vagy a tagállamok területén kereskedelmi és ipari kiállítások, konferenciák és tudományos tanácskozások szervezőbizottságai által küldött írásbeli kérelem, és Bosznia és Hercegovina Kereskedelmi Kamarájától származó megerősítés;

               c)

               a civil társadalom szervezeteinek képzés, szemináriumokon, konferenciákon való részvétel céljából utazó – beleértve a csereprogramok keretében történő utazást is – képviselői:

                           —

                           a fogadó szervezet írásbeli kérelme, annak megerősítése, hogy a személy civil társadalmi szervezetet képvisel, valamint a nemzeti jogszabállyal összhangban az állami hatóság által kiadott igazolás a szervezet bejegyzéséről;

               d)

               a tagállamok területére szállító, Bosznia és Hercegovinában nyilvántartásba vett nemzetközi teher- és személyszállító járművek vezetői esetében:

                           —

                           Bosznia és Hercegovina Külkereskedelmi Kamarája által küldött írásbeli kérelem az utazások céljának, időtartamának és gyakoriságának feltüntetésével;

               e)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai esetében:

                           —

                           Bosznia és Hercegovina illetékes vasúti társasága által küldött írásbeli kérelem az utazások céljának, időtartamának és gyakoriságának feltüntetésével;

               f)

               újságírók:

                           —

                           szakmai szervezet által kiállított igazolás vagy egyéb dokumentum annak igazolására, hogy az érintett személy szakképzett újságíró, valamint munkáltatója által kiállított dokumentum arról, hogy az utazás célja újságírói munka végrehajtása;

               g)

               tudományos, kulturális és művészeti tevékenységekben – beleértve az egyetemi és egyéb csereprogramokat is – részt vevő személyek:

                           —

                           a fogadó szervezet írásbeli kérelme az említett tevékenységeken történő részvétel céljából;

               h)

               tanulók, diákok, posztgraduális hallgatók és kísérőtanárok, akik tanulmányok vagy képzés céljából utaznak, beleértve a csereprogramok, valamint egyéb iskolával kapcsolatos tevékenységek keretében történő utazást is:

                           —

                           írásbeli kérelem, vagy a fogadó egyetemre, akadémiára, intézménybe, főiskolára vagy iskolába történő beiratkozás igazolása, diákigazolványok vagy az elvégzendő kurzusok igazolása;

               i)

               nemzetközi sportesemények résztvevői és az őket szakmai minőségben kísérő személyek esetében:

                           —

                           a fogadó szervezet írásbeli kérelme: a tagállamok illetékes hatóságai, nemzeti sportszövetségei vagy Nemzeti Olimpiai Bizottságai;

               j)

               testvérvárosok által szervezett hivatalos csereprogramok résztvevői esetében:

                           —

                           a városok közigazgatási vezetőjének/polgármesterének írásbeli kérelme;

               k)

               közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámot is), nagyszülők és unokák –, akik Bosznia és Hercegovinának a tagállamok területén jogszerűen tartózkodó állampolgárait látogatják meg:

                           —

                           a fogadó személy írásbeli kérelme;

               l)

               orvosi indokokból utazó személyek és szükség esetén az azokat kísérő személyek esetében:

                           —

                           az egészségügyi intézmény hivatalos dokumentuma, amely megerősíti az adott intézményben való egészségügyi ellátás szükségességét, a kísérő személyek szükségességét, valamint az egészségügyi ellátás kifizetéséhez szükséges anyagi fedezet bizonyítása;

               m)

               temetésen részt vevő személyek esetében:

                           —

                           a halál tényét megerősítő hivatalos dokumentum, valamint a kérelmező és az elhunyt közötti családi, illetve egyéb kapcsolat igazolása;

               n)

               Bosznia és Hercegovinának a tagállamokban élő külhoni közösségeit látogató, bosznia és hercegovinai hagyományos vallási közösségeinek képviselői:

                           —

                           Bosznia és Hercegovina adott vallási közössége vezetőjének írásbeli kérelme az utazások céljának, időtartamának és gyakoriságának feltüntetésével;

               o)

               a szellemi szabadfoglalkozású szakmák tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő képviselői:

                           —

                           a fogadó szervezet írásbeli kérelme, mely megerősíti az érintett személy eseményen történő részvételét;

               p)

               katonai és polgári temetőket látogató személyek esetében:

                           —

                           a sírhely létezését és megőrzését, valamint a kérelmező és az elhunyt közötti családi, illetve egyéb kapcsolatot megerősítő hivatalos dokumentum;

               q)

               turisztikai célból utazó személyek esetében:

                           —

                           a helyi konzuli együttműködés keretében a tagállamok által akkreditált utazási ügynökség vagy utazásszervező által kiállított, a szervezett utazás foglalását bizonyító igazolás vagy utalvány.

         (2)   Az e cikk (1) bekezdésében említett írásbeli kérelem az alábbi adatokat tartalmazza:

               a)

               a meghívott személy esetében – vezetéknév, keresztnév, születési idő, nem, állampolgárság, a személyazonosító igazolvány száma, az utazás ideje és célja, a belépések száma, valamint a meghívott személlyel utazó házastárs és gyermekek neve;

               b)

               a meghívó személy esetében – vezetéknév, keresztnév és cím; vagy

               c)

               a meghívó jogi személy, vállalat vagy szervezet esetében – teljes név és cím, valamint

                           —

                           amennyiben a kérelmet szervezet állítja ki, a kérelmet aláíró személy neve és beosztása,

                           —

                           amennyiben a meghívó személy jogi személy vagy társaság, illetve annak valamely tagállam területén lévő irodája vagy kirendeltsége, az érintett tagállam nemzeti joga által megkövetelt cégnyilvántartási szám.

         (3)   A személyek e cikk (1) bekezdésében említett kategóriái esetében valamennyi vízumtípust egyszerűsített eljárásban állítják ki, a tagállamok jogszabályai által előírt bármely egyéb indokolás, meghívó vagy az utazási cél jóváhagyásának megkövetelése nélkül.
   5. cikk
   Többszöri beutazásra jogosító vízum kiadása
   (1)   A tagállamok diplomáciai és konzuli képviseletei legfeljebb öt évig érvényes, többszöri belépésre jogosító vízumot adnak ki a személyek alábbi kategóriái részére:

               a)

               Bosznia és Hercegovina Bíróságának és ügyészségi hivatalának tagjai, amennyiben e megállapodás alapján nem mentesülnek a vízumkötelezettség alól, feladataik ellátásához, hivatali idejük érvényességének időtartamára korlátozva, amennyiben az kevesebb, mint 5 év;

               b)

               hivatalos küldöttségek állandó tagjai, akik Bosznia és Hercegovinához címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken rendszeresen vesznek részt;

               c)

               közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámot is) –, akik a tagállamok területén Bosznia és Hercegovina jogszerűen tartózkodó állampolgárait látogatnak meg, a meglátogatott személy tartózkodási engedélye érvényességének időtartamára korlátozott érvényességi időtartammal.

         (2)   A tagállamok diplomáciai és konzuli képviseletei legfeljebb egy évig érvényes többszöri belépésre jogosító vízumot állítanak ki a személyek alábbi kategóriái részére, feltéve, hogy a megelőző egy évben legalább egy vízumot szereztek, azt a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel, és a többszöri belépésre jogosító vízum iránti kérelmüket megindokolják:

               a)

               hivatalos küldöttségek tagjai, akik Bosznia és Hercegovinához címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken rendszeresen vesznek részt;

               b)

               üzletemberek vagy üzleti szervezetek képviselői, akik rendszeresen utaznak a tagállamokba;

               c)

               a tagállamok területére szállító, Bosznia és Hercegovinában nyilvántartásba vett nemzetközi teher- és személyszállító járművek vezetői;

               d)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

               e)

               újságírók;

               f)

               tudományos, kulturális és művészeti tevékenységekben – beleértve egyetemi és egyéb csereprogramokat is – részt vevő személyek, akik rendszeresen utaznak a tagállamokba;

               g)

               tanulmányok vagy képzés céljából – beleértve csereprogramok keretében történő utazást is – utazó diákok és posztgraduális hallgatók részére;

               h)

               nemzetközi sportesemények résztvevői és az őket szakmai minőségben kísérő személyek;

               i)

               testvérvárosok által szervezett hivatalos csereprogramok résztvevői;

               j)

               orvosi indokokból rendszeresen utazó személyek és szükség esetén az azokat kísérő személyek részére;

               k)

               Bosznia és Hercegovinának a tagállamokban élő külhoni közösségeit látogató, bosznia és hercegovinai hagyományos vallási közösségeinek azon képviselői, akik rendszeresen utaznak a tagállamokba;

               l)

               a civil társadalom szervezeteinek – beleértve a csereprogramok keretében történő utazást – képzés, szemináriumokon, konferenciákon történő részvétel céljából a tagállamokba rendszeresen utazó képviselői;

               m)

               a szellemi szabadfoglalkozású szakmák nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő, a tagállamokba rendszeresen utazó képviselői részére.

         (3)   A tagállamok diplomáciai és konzuli képviseletei legalább 2 és legfeljebb 5 évig érvényes többszöri belépésre jogosító vízumot adnak ki a személyek e cikk (2) bekezdésében említett kategóriái részére, feltéve, hogy azok a megelőző két évben a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel az egyéves időtartamú, többszöri belépésre jogosító vízumot, és a többszöri belépésre jogosító vízum kérelmezésének okai még mindig fennállnak.
   (4)   Az e cikk (1)–(3) bekezdésében említett személyek tagállamok területén történő tartózkodásának teljes időtartama nem haladhatja meg 180 napos időszakonként a 90 napot.
   6. cikk
   A vízumkérelmek feldolgozásának díja
   (1)   A Bosznia és Hercegovina állampolgárai által benyújtott vízumkérelmek feldolgozásának díja 35 EUR.
   A fenti összeg a 14. cikk (4) bekezdése szerinti eljárással összhangban felülvizsgálható.
   Amennyiben Bosznia és Hercegovina az uniós polgárok számára ismét bevezeti a vízumkötelezettséget, a Bosznia és Hercegovina által kiszabott díj nem haladhatja meg a 35 EUR-t, illetve a megállapított összeget, amennyiben a díjat a 14. cikk (4) bekezdése szerinti eljárással összhangban felülvizsgálták.
   (2)   A személyek alábbi kategóriái mentesülnek a vízumkérelem feldolgozásának díja alól:

               a)

               közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámot is), nagyszülők és unokák –, akik Bosznia és Hercegovinának a tagállamok területén jogszerűen tartózkodó állampolgárait látogatják meg;

               b)

               hivatalos küldöttségek tagjai, akik Bosznia és Hercegovinához címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt;

               c)

               Bosznia és Hercegovina Bíróságának és ügyészségi hivatalának tagjai, amennyiben e megállapodás alapján nem mentesülnek a vízumkötelezettség alól;

               d)

               tanulók, diákok, posztgraduális hallgatók és kísérőtanárok, akik tanulmányok vagy képzés céljából utaznak;

               e)

               6 év alatti gyermekek;

               f)

               fogyatékkal élő személyek és szükség esetén kísérőik;

               g)

               olyan személyek, akik dokumentumokkal igazolták humanitárius okokból – beleértve sürgős orvosi ellátás érdekében, az ilyen személy kísérőjével, illetve közeli rokon temetésén történő részvétel vagy súlyosan beteg közeli rokon meglátogatása céljából – történő utazásuk szükségességét;

               h)

               nemzetközi sportesemények résztvevői és az őket szakmai minőségben kísérő személyek;

               i)

               tudományos, kulturális és művészeti tevékenységekben – beleértve az egyetemi és egyéb csereprogramokat is – részt vevő személyek;

               j)

               testvérvárosok által szervezett hivatalos csereprogramok résztvevői;

               k)

               újságírók;

               l)

               Bosznia és Hercegovinának a tagállamokban élő külhoni közösségeit látogató, bosznia és hercegovinai hagyományos vallási közösségeinek képviselői;

               m)

               a civil társadalom szervezeteinek találkozókon, szemináriumokon, csereprogramokban vagy képzéseken történő részvétel céljából utazó képviselői;

               n)

               a tagállamok területére szállító, Bosznia és Hercegovinában nyilvántartásba vett nemzetközi teher- és személyszállító járművek vezetői;

               o)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

               p)

               nyugdíjasok;

               q)

               a szellemi szabadfoglalkozású szakmák tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő képviselői;

         7. cikk
   A vízumkérelmek feldolgozási eljárásainak időtartama
   (1)   A tagállamok diplomáciai és konzuli képviseletei a vízumkérelem és a vízum kiadásához szükséges dokumentumok kézhezvételétől számított 10 naptári napon belül döntenek a vízumkérelemről.
   (2)   A vízumkérelemmel kapcsolatos döntés meghozatalának időtartamát egyéni esetekben 30 naptári napra terjeszthetik ki, különösen akkor, ha a kérelem további ellenőrzést tesz szükségessé.
   (3)   A vízumkérelemmel kapcsolatos döntés meghozatalának időtartamát sürgős esetekben három vagy annál kevesebb munkanapra csökkenthetik.
   8. cikk
   Távozás elvesztett vagy ellopott okmányok esetén
   Az Európai Unió azon polgárai és Bosznia és Hercegovina azon állampolgárai, akik – Bosznia és Hercegovina vagy a tagállamok területén történő tartózkodásuk alatt – elveszítették személyazonosító okmányaikat, vagy akiktől ezen okmányokat ellopták, a tagállamok vagy Bosznia és Hercegovina diplomáciai és konzuli képviseletei által kiállított, a határátlépésre jogosító érvényes személyazonosító okmányokkal vízum vagy egyéb engedély nélkül elhagyhatják az adott ország területét.
   9. cikk
   A vízumok meghosszabbítása kivételes körülmények között
   Bosznia és Hercegovina azon állampolgárai esetében, akik vis maior okokból nem tudják a vízumukban megállapított időn belül elhagyni a tagállamok területét, a fogadó állam által alkalmazott jogszabályokkal összhangban és a tartózkodási helyük szerinti államba történő visszatérésükhöz szükséges időszakra díjmentesen meghosszabbítják vízumaik érvényességét.
   10. cikk
   Diplomata útlevelek
   (1)   Bosznia és Hercegovina érvényes diplomata-útlevéllel rendelkező állampolgárai vízum nélkül léphetnek be, hagyhatják el, vagy utazhatnak át a tagállamok területén.
   (2)   Az e cikk (1) bekezdésében említett személyek 180 napos időszakonként 90 napot meg nem haladó ideig tartózkodhatnak a tagállamok területén.
   11. cikk
   A vízumok területi érvényessége
   A tagállamok nemzetbiztonsággal kapcsolatos nemzeti szabályaira és előírásaira, valamint a korlátozott területi érvényességű vízumokkal kapcsolatos uniós szabályokra is figyelemmel Bosznia és Hercegovina állampolgárai az Európai Unió polgáraival azonos feltételek mellett utazhatnak a tagállamok területén.
   12. cikk
   A megállapodás igazgatására felállított vegyes bizottság
   (1)   A Felek az Európai Közösség és Bosznia és Hercegovina képviselőiből álló szakértői vegyes bizottságot (a továbbiakban: a bizottság) hoznak létre. A Közösséget tagállami szakértők segítsége mellett az Európai Közösségek Bizottsága képviseli.
   (2)   A bizottság különösen az alábbi feladatokat látja el:

               a)

               felügyeli e megállapodás végrehajtását;

               b)

               javaslatot tesz e megállapodás módosításaira vagy kiegészítéseire;

               c)

               dönt az e megállapodás rendelkezéseinek értelmezésével vagy alkalmazásával kapcsolatos vitákban.

         (3)   A bizottság valamely szerződő fél kérésére szükség esetén, de legalább évente egyszer ülésezik.
   (4)   A bizottság elfogadja saját eljárási szabályzatát.
   13. cikk
   E megállapodás kapcsolata a tagállamok és Bosznia és Hercegovina közötti kétoldalú megállapodásokkal
   (1)   E megállapodás – hatálybalépésétől kezdve – elsőbbséget élvez bármely olyan, az egyes tagállamok és Bosznia és Hercegovina közötti két- vagy többoldalú megállapodással vagy egyezménnyel szemben, amennyiben ez utóbbi megállapodások vagy egyezmények rendelkezései e megállapodásban tárgyalt kérdéseket érintenek.
   (2)   A tagállamok és Bosznia és Hercegovina között 2007. január 1-je előtt aláírt, a szolgálati útlevelek birtokosainak vízumkötelezettség alóli mentesítéséről szóló kétoldalú megállapodások vagy egyezmények e megállapodás hatálybalépésétől számítva 5 évig maradnak érvényben, ami nem érinti az érintett tagállamok vagy Bosznia és Hercegovina arra irányuló jogát, hogy az 5 éves időszak alatt ezeket a kétoldalú megállapodásokat felmondja vagy felfüggessze.
   14. cikk
   Záró rendelkezések
   (1)   E megállapodást a Felek saját belső eljárásaikkal összhangban erősítik meg vagy hagyják jóvá, és e megállapodás azon időpontot követő második hónap első napján lép hatályba, amikor a Felek értesítik egymást, hogy az említett eljárások befejeződtek.
   (2)   E cikk (1) bekezdésétől eltérően e megállapodás csak az Európai Közösség és Bosznia és Hercegovina közötti, a személyek visszafogadásáról szóló megállapodás hatálybalépésekor lép hatályba, amennyiben ez az időpont az e cikk (1) bekezdésében előírt időpont után van.
   (3)   E megállapodást határozatlan időre kötik, kivéve ha e cikk (6) bekezdésével összhangban felmondják.
   (4)   E megállapodás a Felek írásbeli megállapodásával módosítható. A módosítások akkor lépnek hatályba, amikor a Felek értesítik egymást az ehhez szükséges belső eljárásaik befejezéséről.
   (5)   E megállapodást részben vagy egészben bármelyik Fél felfüggesztheti a közrenddel, a nemzetbiztonság védelmével vagy a közegészség védelmével kapcsolatos okokból. A felfüggesztéssel kapcsolatos döntésről a másik Felet annak hatálybalépése előtt legalább 48 órával értesítik. Az e megállapodás alkalmazását felfüggesztő Fél haladéktalanul tájékoztatja a másik Felet, amint a felfüggesztés okai megszűntek.
   (6)   E megállapodást bármelyik Fél felmondhatja a másik Félhez intézett írásbeli értesítés útján. E megállapodás az ilyen értesítés napját követő 90 nap elteltével hatályát veszti.

      Kelt Brüsszelben, a kétezer-hetedik év szeptember havának tizennyolcadik napján, két példányban a Felek valamennyi hivatalos nyelvén, melyek mindegyike egyenértékűen hiteles szöveg.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску зајелницу
         Za Europsku zajednicu

         За Босна и Херцеговина
         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien und Herzegowina
         Bosnia ja Hertsegoviina nimel
         Για τη Вοσνία-Ερζεγοβίνη
         For Bosnia and Herzegovina
         Pour la Bosnie-et-Herzégovine
         Per la Bosnia-Erzegovina
         Bosnijos ir Hercegovinos vardu
         Bosnijas un Hercegovinas vārdā
         Bosznia és Hercegovina részéről
         Għall-Bożnja u Ħerzegovina
         Voor Bosnië en Herzegovina
         W imieniu Bośni i Hercegowiny
         Pela Bósnia e Herzegovina
         Pentru Bosnia și Herţegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   MELLÉKLET
   A MEGÁLLAPODÁSHOZ CSATOLT JEGYZŐKÖNYV A SCHENGENI VÍVMÁNYOKAT NEM TELJES KÖRŰEN ALKALMAZÓ TAGÁLLAMOKRÓL
   Azon tagállamok, amelyekre a schengeni vívmányok kötelezőek, de amelyek a Tanács vonatkozó határozatára várva még nem adnak ki schengeni vízumot, nemzeti vízumokat adnak ki, amelyek érvényessége saját területükre korlátozott.
   E tagállamok egyoldalúan elismerhetik a 895/2006/EK európai parlamenti és tanácsi határozattal összhangban a területükön való átutazásra kiadott schengeni vízumokat és tartózkodási engedélyeket.
   A 895/2006/EK európai parlamenti és tanácsi határozat nem vonatkozik Romániára és Bulgáriára; az Európai Bizottság hasonló rendelkezéseket fog javasolni, melyek lehetővé teszik, hogy ezek az országok egyoldalúan elismerhessék a schengeni térségbe teljes mértékben még be nem tagozódott más tagállamok által a területükön való átutazásra kiadott schengeni vízumokat, tartózkodási engedélyeket és más hasonló dokumentumokat.
   EGYÜTTES NYILATKOZAT DÁNIÁRÓL
   A Felek tudomásul veszik, hogy e megállapodás nem alkalmazandó a Dán Királyság diplomáciai és konzuli képviseletei által a vízumkiadáskor követett eljárásokra.
   Ilyen körülmények között kívánatos, hogy a Dán Királyság és Bosznia és Hercegovina hatóságai késedelem nélkül az Európai Közösség és a Bosznia és Hercegovina közötti megállapodáshoz hasonló feltételekkel kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT AZ EGYESÜLT KIRÁLYSÁGRÓL ÉS ÍRORSZÁGRÓL
   A Felek tudomásul veszik, hogy e megállapodás az Egyesült Királyság és Írország területére nem alkalmazandó.
   Ilyen körülmények között kívánatos, hogy az Egyesült Királyság, Írország és Bosznia és Hercegovina hatóságai kétoldalú megállapodásokat kössenek a vízumkiadás megkönnyítéséről.
   EGYÜTTES NYILATKOZAT IZLANDRÓL ÉS NORVÉGIÁRÓL
   A Felek tudomásul veszik az Európai Közösség, valamint a Norvégia és Izland között fennálló szoros kapcsolatot, különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-i megállapodására.
   Ilyen körülmények között kívánatos, hogy Norvégia, Izland és Bosznia és Hercegovina hatóságai késedelem nélkül az Európai Közösség és a Bosznia és Hercegovina közötti megállapodáshoz hasonló feltételekkel kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT A SVÁJCI ÁLLAMSZÖVETSÉGRŐL ÉS LIECHTENSTEINRŐL
   (amennyiben szükséges)
   Amennyiben az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról aláírt megállapodás, valamint az ezen megállapodás Liechtensteinre vonatkozó jegyzőkönyvei akkor lépnek hatályba, amikorra befejezték a Bosznia és Hercegovinával folytatott tárgyalásokat, hasonló nyilatkozatot kell kiadni Svájc és Liechtenstein vonatkozásában is.
   AZ EURÓPAI KÖZÖSSÉG NYILATKOZATA A VÍZUMKÉRELMEZŐK INFORMÁCIÓKHOZ VALÓ HOZZÁFÉRÉSÉRŐL, A RÖVID TÁVÚ TARTÓZKODÁSRA JOGOSÍTÓ VÍZUMOK KIADÁSÁRA VONATKOZÓ ELJÁRÁSOKKAL KAPCSOLATOS INFORMÁCIÓK ÖSSZEHANGOLÁSÁRÓL, VALAMINT AZ ILYEN VÍZUMOK KÉRELMEZÉSEKOR BENYÚJTANDÓ DOKUMENTUMOKRÓL
   Felismerve az átláthatóság fontosságát a vízumkérelmezők számára, az Európai Közösség emlékeztet arra, hogy 2006. július 19-én az Európai Bizottság elfogadta a diplomáciai és konzuli képviseletek számára kiadott, vízumokra vonatkozó Közös Konzuli Utasítást átdolgozó jogalkotási javaslatot, amely azzal a kérdéssel is foglalkozik, hogy a vízumkérelmezők milyen feltételekkel fordulhatnak a tagállamok diplomáciai és konzuli képviseleteihez.
   A vízumkérelmezők számára nyújtandó információkra tekintettel az Európai Közösség szerint meg kell hozni az alábbi megfelelő intézkedéseket:

               —

               Általában össze kell állítani a kérelmezők számára a vízumkérelmezési eljárásokkal és a kérelmezés feltételeivel, valamint a vízumok érvényességével kapcsolatos alapvető információkat.

               —

               Az Európai Közösség összeállítja a minimumkövetelmények jegyzékét annak biztosítása érdekében, hogy következetes és egységes alapvető információkat bocsássanak Bosznia és Hercegovina kérelmezőinek rendelkezésére, valamint hogy elvileg ugyanazon igazoló dokumentumok benyújtását kérjék tőlük.

         A fent említett információkat, beleértve a helyi konzuli együttműködés keretében akkreditált utazási ügynökségek és utazásszervezők listáját, széles körben kell terjeszteni (a konzulátusok hirdetőtábláján, szórólapokon, internetes oldalakon stb.).
   A tagállamok diplomáciai és konzuli képviseletei információkat nyújtanak arról, hogy a schengeni vívmányok értelmében milyen lehetőségek vannak a rövid távú tartózkodásra jogosító vízumok kiadásának eseti alapon történő megkönnyítésére.
   AZ EURÓPAI KÖZÖSSÉG NYILATKOZATA A SZOLGÁLATI ÚTLEVELEK BIRTOKOSAIRA VONATKOZÓ VÍZUMKÖTELEZETTSÉG FELÜLVIZSGÁLATÁRÓL
   Mivel a tagállamok és a Bosznia és Hercegovina közötti, 2007. január 1-jét megelőzően aláírt kétoldalú megállapodásokban vagy egyezményekben a szolgálati útlevelek birtokosainak biztosított vízummentesség az ezen megállapodás hatálybalépésétől számított 5 évig marad érvényben, az érintett tagállamok vagy Bosznia és Hercegovina arra irányuló jogának sérelme nélkül, hogy az 5 éves időszak alatt ezeket a kétoldalú megállapodásokat felmondja vagy felfüggessze, az Európai Közösség legkésőbb az ezen megállapodás hatálybalépésétől számított 4 év után újból értékeli a szolgálati útlevelek birtokosainak helyzetét a megállapodás lehetséges módosítása céljából, összhangban a 14. cikk (4) bekezdésében meghatározott eljárással.
   AZ EURÓPAI KÖZÖSSÉG NYILATKOZATA A CSALÁDTAGOKRA ÉS A JÓHISZEMŰ KÉRELMEZŐKRE VONATKOZÓ KÖNNYÍTÉSEKRŐL
   Az Európai Közösség tudomásul veszi Bosznia és Hercegovina javaslatát a vízumok kiadásának megkönnyítésében részesülő családtagok fogalmának kiszélesítésére irányulóan, valamint tudomásul veszi azt a jelentőséget, amit Bosznia és Hercegovina a személyek ezen kategóriája mozgása egyszerűsítésének tulajdonít.
   Annak érdekében, hogy megkönnyítsék azon személyek mozgását, akiket családi kötelék (különösen lány- és fiútestvérek és azok gyermekei) fűz Bosznia és Hercegovinának a tagállamok területén jogszerűen tartózkodó állampolgáraihoz, az Európai Közösség felkéri a tagállamok konzuli hivatalait, hogy teljes mértékben használják ki a személyek ezen kategóriái esetében a vízumok kiadásának megkönnyítésére irányuló „közösségi vívmányokat”, ideértve különösen a kérelmezőktől megkövetelt igazoló dokumentumok egyszerűsítését, a feldolgozási díjak alóli mentességet és adott esetben a többszöri belépésre jogosító vízumok kiadását.
   Az Európai Közösség emellett arra is felkéri a tagállamok konzuli hivatalait, hogy teljes mértékben alkalmazzák ezeket a lehetőségeket a jóhiszemű kérelmezőknek történő vízumkiadás egyszerűsítése érdekében.


title: 2011/444/EU: A Tanács határozata ( 2011. július 12. ) a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról és a 2006/491/EK, Euratom határozat hatályon kívül helyezéséről

text:
               22.7.2011

               HU

               Az Európai Unió Hivatalos Lapja

               L 191/21

         A TANÁCS HATÁROZATA
   (2011. július 12.)
   a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról és a 2006/491/EK, Euratom határozat hatályon kívül helyezéséről
   (2011/444/EU)
   AZ EURÓPAI UNIÓ TANÁCSA,
   tekintettel az Európai Unió tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló, 259/68/EGK, Euratom, ESZAK tanácsi rendeletre (1) és különösen a személyzeti szabályzat 2. cikkére és az alkalmazási feltételek 6. cikkére,
   mivel:

               (1)

               Az Európai Unió működéséről szóló szerződés 240. cikke (2) bekezdésének első albekezdése értemében a Tanács Főtitkársága a főtitkár irányítása alatt áll.

               (2)

               Új határozatot kell elfogadni a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról, a 2006/491/EK, Euratom határozatot (2) pedig hatályon kívül kell helyezni,

         ELFOGADTA A KÖVETKEZŐ HATÁROZATOT:
   1. cikk
   A tisztviselők személyzeti szabályzata által a kinevezéssel megbízott hatóságra, illetőleg az egyéb alkalmazottakra vonatkozó alkalmazási feltételek által a szerződéskötésére jogosult hatóságra ruházott hatásköröket a Tanács Főtitkársága tekintetében a következők gyakorolják:

               a)

               a főtitkár vonatkozásában a Tanács;

               b)

               a személyzeti szabályzat 1a., 30., 34., 41., 49., 50. és 51. cikkének a főigazgatókra való alkalmazásának vonatkozásában a főtitkár javaslata alapján a Tanács;

               c)

               egyéb esetekben a főtitkár.
               A főtitkár felhatalmazást kap arra, hogy – a tisztviselők kinevezése és szolgálati jogviszonyának végleges megszüntetése, valamint az egyéb alkalmazottak alkalmazása tekintetében ráruházott hatáskör kivételével – az egyéb alkalmazottakra vonatkozó alkalmazási feltételek alkalmazása, továbbá a személyzeti szabályzatnak az AST besorolási fokozatba tartozó tisztviselőkre való alkalmazása tekintetében a hatáskörét teljes mértékben vagy részben az igazgatási főigazgatóra ruházza át.

         2. cikk
   A 2006/491/EK, Euratom határozat hatályát veszti.
   3. cikk
   Ez a határozat elfogadásának napján lép hatályba.

      Kelt Brüsszelben, 2011. július 12-én.

            a Tanács részéről

            az elnök

         J. VINCENT-ROSTOWSKI

      (1)  HL L 56., 1968.3.4., 1. o.

      (2)  A Tanács 2006. június 27-i határozata a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról (HL L 194., 2006.7.14., 29. o.).


title: Claudio Fava kiváltságainak és mentességeinek fenntartása #Az Európai Parlament 2008. február 19-i határozata Claudio Fava kiváltságainak és mentességeinek fenntartására irányuló kérelemről (2007/2155(IMM))

text:
               6.8.2009

               HU

               Az Európai Unió Hivatalos Lapja

               CE 184/110

         2008. február 19., keddClaudio Fava kiváltságainak és mentességeinek fenntartása

      P6_TA(2008)0047

   Az Európai Parlament 2008. február 19-i határozata Claudio Fava kiváltságainak és mentességeinek fenntartására irányuló kérelemről (2007/2155(IMM))
   2009/C 184 E/19

      Az Európai Parlament,
   tekintettel Claudio Fava 2007. június 6-i plenáris ülésen bejelentett, a Marsalai Bíróságon ellene folyamatban lévő polgári peres eljárással kapcsolatosan saját mentelmi jogának fenntartására irányuló 2007. május 29-i kérelmére,
   miután eljárási szabályzata 7. cikke (3) bekezdésének megfelelően meghallgatta Claudio Favát,
   tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv 9. és 10. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i és 1986. július 10-i ítéletére (1),
   tekintettel eljárási szabályzata 6. cikkének (3) bekezdésére és 7. cikkére,
   tekintettel a Jogi Bizottság jelentésére (A6-0007/2008),

               1.

               úgy határoz, hogy fenntartja Claudio Fava kiváltságait és mentességeit;

               2.

               utasítja elnökét, hogy haladéktalanul továbbítsa ezt a határozatot és illetékes bizottsága jelentését az Olasz Köztársaság megfelelő hatóságainak.

      (1)  101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és társai ügy (EBHT 1986., 2391. o.).